SET ไร้ปัจจัยหนุน-ภาคบ่ายผันผวนต่อ
SET เช้าปรับลงตามตลาดภูมิภาคที่ส่วนใหญ่อยู่แดนลบ รวมถึงตลาดยังไร้ปัจจัยหนุนช่วงนี้ ขณะที่ บ่ายคาดว่ายังผันผวน และให้จับตาตลาดหุ้นยุโรปเรื่องของกรีซ โดยให้แนวรับ 1,480-1,470 จุด ส่วนแนวต้าน 1,500-1,510 จุด
28 พ.ค. 2558

น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยถึง ตลาดหุ้นไทยเช้านี้ (28 พ.ค.) ปรับตัวลงในทิศทางเดียวกับตลาดหุ้นภูมิภาคที่ส่วนใหญ่อยู่ในแดนลบ หลังตลาดหุ้นจีนปรับเปลี่ยนกฎระเบียบการลงทุนซึ่งมีผลต่อ Sentiment ในตลาดเอเชียด้วย โดยตลาดหุ้นฮั่งเส็งและตลาดหุ้นฟิลิปปินส์ร่วงแรง ส่วนบ้านเรายังมีความกังวลเรื่องของ Earning ของบริษัทจดทะเบียนที่เชื่อมโยงกับเศรษฐกิจในประเทศกดดันตลาดอยู่ อีกทั้งตลาดยังไม่มีปัจจัยบวกเข้ามา
แนวโน้มการลงทุนบ่ายนี้ คาดว่าตลาดหุ้นไทยจะยังผันผวน โดยดัชนีจะปรับตัวขึ้นหรือปรับตัวลงนั้นขึ้นอยู่กับข่าวที่จะเข้ามา สำหรับบ่ายนี้ให้จับตาตลาดในยุโรป และการเจรจาหนี้กรีซ โดยให้แนวรับ 1,480-1,470 จุด ส่วนแนวต้าน 1,500-1,510 จุด
 
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
PTT มูลค่าการซื้อขาย 688.40 ล้านบาท ปิดที่ 352.00 บาท ลดลง 3.00 บาท
TASCO มูลค่าการซื้อขาย 534.86 ล้านบาท ปิดที่ 17.50 บาท เพิ่มขึ้น 0.20 บาท
KBANK มูลค่าการซื้อขาย 515.69 ล้านบาท ปิดที่ 196.50 บาท ลดลง 1.00 บาท
TRUE มูลค่าการซื้อขาย 515.53 ล้านบาท ปิดที่ 11.50 บาท ราคาไม่เปลี่ยนแปลง
CPALL มูลค่าการซื้อขาย 415.58 ล้านบาท ปิดที่ 45.25 บาท ลดลง 0.50 บาท
 
 
ที่มา: สำนักข่าวอินโฟเควสท์